Il-Ħdax Id-Direttiva Tal-Kummissjoni 93/70/KEE
tat-28 ta’ Lulju 1993
li tistabbilixxi l-metodi ta’ l-analiżi Komunitarji għall-kontroll uffiċjali ta’ l-għalf
IL-KUMMISSJONI TAL-KOMUNITAJIET EWROPEJ,
Wara li kunsidrat t-Trattat li jistabbilixxi l-Komunità Ekonomika Ewropea,
Wara li kunsidrat id-Direttiva tal-Kunsill 70/373/KEE of 20 Lulju 1970 rigward l-introduzzjoni ta’ metodi tal-Komunità dwar l-ikkampjunar u l-analiżi għal kontroll uffiċjali ta’ materjali ta’ l-għalf [1], kif l-aħħar emedata bir-Regolamenti (KEE) Nru 3768/85 [2], u partikolarment l-Artikolu 2 tiegħu,
Billi d-Direttiva 70/373/KEE teħtieġ li l-kontrolli uffiċjali fuq il-materjali ta’ l-għalf għall-iskop tal-verifika tal-konformità mal-ħtiġiet li joriġinaw permezz tad-dispożizzjonijiet tal-kwalità u l-kompożizzjoni kif stabbilit bil-liġi, bir-regolamenti jew b’azzjoni amministrattiva għandhom ikunu mwettqa bl-użu tal-metodi tal-kampjunar u ta’ l-analiżi tal-Komunità;
Billi l-metodi ta’ l-analiżi tal-Komunità rigward l-addittiv halofuginone għandhom ikunu stabbiliti għall-użu fil-verifika tal-konformità mal-kondizzjonijiet għall-użu tagħhom fil-materjali ta’ l-għalf ta’ l-annimali;
Billi l-miżuri li hemm provvediment dwarhom f’din id-Direttiva huma bi qbil ma l-opinjoni tal-Kumitat Permanenti dwar il-materjali ta’ l-għalf,
ADOTTAT DIN ID-DIRETTIVA:
Artikolu 1
L-Istati Membri għandhom jeħtieġu li l-analiżi mwettqa għall-kontenut ta’ halofuginone għall-iskopijiet tal-verifiki uffiċjali fuq il-materjali ta’ l-għalf għandhom isiru bl-użu tal-metodi deskritti fl-Anness t’hawnhekk.
Artikolu 2
L-Istati Membri għandhom idaħħlu fis-seħħ il-liġijiet, ir-regolamenti w id-dispożizzjonijiet amministrattivi meħtieġa sabiex ikunu konformi din id-Direttiva sat-30 ta’ Ġunju 1994. Huma għandhom immedjatament jinfurmaw b’dan lill-Kummissjoni.
Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’riferenza bħal din fil-ħin tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri.
Artikolu 3
Din id-Direttiva hija indirizzata lill-Istati Membri.
Magħmulha fi Brussell, fit-28 ta’ Lulju 1993.